Huvitavaid fakte Prangli saarest   - Prangli kõrgemad osad,  kerkisid merest umbes 3500 aastat tagasi, Kerkimine kestab edasi, seega saare pindala suureneb.    - Prangli lähiümbruses on meri sügav ning siin asub ka Eesti rannikuvetes Soome lahe sügavaim koht.   - Hoolimata kenadest liivarandadest on Prangli kivine saar, siit on veetud kive nii Estonia teatri kui Eesti  Panga hoone ehituseks  -  Legendi järgi on Prangli kunagi olnud mereröövlite saar ja mereröövlid elanud paksus kuusemetsas. Et nendest lahti saada, olevat kuusemets maha põletatud. Seejärel kasvanud saarele männimets.  - 1900-ndatel leiti saarelt loodulikku maagaasi. Tänase päevani saab Pranglil külastada saare elanike poolt loodusliku gaasipliidina sisse seatud gaasilätet.   - Pranglil töötab oma kool, kus õpib 10 õpilast. Prangli koolist on alguse saanud peastarvutamise  võistlus, mida nimetatakse pranglimiseks.  Proovi pranglida!